કર્ણાટકમાંથી આવ્યા છતાં ફિલ્મોમાં કામ કરવાની સાથે સાથે પાર્શ્વગાયનમાં પણ વિન્ટેજ એરાનાં સ્ત્રી પાર્શ્વગાયકોમાં અમીરબાઈ કર્ણાટકી ઘણું મોટું નામ છે. ૧૯૪૭માં તેમનાં સૉલો ગીતોની સંખ્યા અને વૈવિધ્ય આ વાતની સાહેદી પૂરે છે. આ વર્ષે તેમનાં સી રામચંદ્ર કે નૌશાદ - અમીરબાઈ નૌશાદની ફિલ્મ 'એલાન'માં મુખ્ય ગાયિકા છે - ગીતોથી એ પણ સાબિત થાય છે કે નવી પેઢીના સંગીતકારોની શૈલી સાથે પણ બહુ સરળતાની પોતાના સ્વરને ઢાળી શક્યાં હતાં.